Sucre
Sucre je službeni glavni grad države Bolivije. Vlada ima sjedište u La Pazu. Leži na visini od 2850 metara. Osnovan je 1538. na mjestu indijanskog naselja Charcas. Tu je rafinerija nafte, tvornica cementa i industrija prehrambenih proizvoda. Postoji katedrala iz 17. vijeka i univerzitet iz 1624. godine. Sucre je prvi južnoamerički grad koji se 1809. pobunio protiv španske kolonijalne uprave.